الهی منیم کیمی چیرکینی ،گورسن یاریم اوپرمی؟
گول تک آچیب ،گورسن کونلومی گوررمی؟
یاشیم باشدان آشیب ،گورسن قیچلاریم بیرده گدرمی؟
قیچی سینمیش آت تک آتیبلار چوله ،گورسن منی بیرده سوررمی؟
جیریخ ورنی تک قالمیشام آیاق آلتیندا ،گورسن دووارا بیرده آسارمی؟
قیریخ ساز تک سسیم ده چیخمیر ،گوزسن سازیمی کوهلییرمی؟
یاغیر گویدن یره یاغیش شیدیرقی ،گورسن گوزیاشلاریمی بیرده سیلرمی؟
سینیخ کوزه کیمی قالمیشام بیر گوشه ده ،گورسن کونلومی بیرده یاپیشدیرارمی؟
ساچلاریم آغاریر النیر اتگیمه ،گورسن باشیمی بیرده قالدیرارمی؟
دمیرچینین الینده تاپدالانمیش دمیرم ،گورسن کونلوم پولاد اولارمی؟
اوت توتوب مشه یانیر اوت ایچره ،گورسن کونلومی بیرده سوندوررمی؟
باتمیش گمی تک جومورام دنیزین تکینه ،گورسن کونلومی بیرده دیریلدرمی؟
کونلوم تک قالمیشام زیندان ایچره ،گورسن کونلوموده بیراخارمی؟
سویلمییب نیگاریم بیر سوز ،چوخداردیر کی ،گورسن قولاقلاریم بیرده اشیدیرمی؟
باخیشلاری قیلینج تک کسگیندی ،گورسن دیلیمی بیرده کسرمی؟
دشیه دشیه اولوبدور اورگیم یارین هیجرینده ،گورسن کونلومی بیرده دشرمی؟
یولی گتدیم ،باتدیم ،قالدیم ،گورسن بیرده کونلومی قالدیرارمی؟
باخاندا منه گوزلری بال تک سوزور ،گورسن کونلومی بیرده وورارمی؟
ایپ یارین الینده دیر ،دارتیر قیریلیر ،گورسن کونلومی بیرده سوکرمی؟
یاری گوزلماقدان یورولدون احد ،گورسن کونلووی بیرده دیریلدرمی؟
یازیلمیش:26/7/1386
19 oct 2007
azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab hne_Deva